CELEX: 32017R1170
Language: sl
Date: 2017-06-26 00:00:00
Title: Izvedbena uredba Komisije (EU) 2017/1170 z dne 26. junija 2017 o uvrstitvi določenega blaga v kombinirano nomenklaturo

1.7.2017   
               
               
                  SL
               
               
                  Uradni list Evropske unije
               
               
                  L 170/59
               
            IZVEDBENA UREDBA KOMISIJE (EU) 2017/1170
      z dne 26. junija 2017
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 26. junija 2017
         
            
               Za Komisijo
            
            
               v imenu predsednika
            
            Stephen QUEST
            
               Generalni direktor
            
            
               Generalni direktorat za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Kompaktni naprstni aparat z baterijskim napajanjem (t. i. pulzni oksimeter), ki ga sestavljajo elektronski procesor, dve svetleči diodi (LED), fotodioda in prikazovalnik LED (z različnimi prikazovalnimi načini) v eni samostojni enoti. Opremljen je tudi z indikatorjem prazne baterije, funkcijo alarma v primeru visokega ali nizkega srčnega utripa ali ravni kisika ter „ščipalko“, ki se natakne na prst na roki.
                     Uporablja se kot neinvazivna metoda za merjenje nasičenosti krvi s kisikom in za merjenje srčnega utripa na podlagi optičnega sevanja. Ko se aparat natakne na prst, svetleči diodi pošljeta dve različni valovni dolžini svetlobe čez prst do fotodiode. Aparat izmeri spremembe v absorpciji svetlobe pri vsaki od obeh valovnih dolžin in nato določi/izračuna nasičenost krvi s kisikom ter srčni utrip.
                     Uporablja se lahko v strokovni medicinski praksi ter tudi v raziskavah, športu, za poslovne potrebe ipd. (na primer v kisikovih komorah, ekstremnem alpinizmu na območjih z manj kisika, potapljanju v velikih globinah; uporabljajo ga lahko tudi piloti, gasilci, astronavti itn.).
                     Glej sliko (*1).
                  
                  
                     9018 19 10 
                  
                  
                     Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 9018 , 9018 19  in 9018 19 10 .
                     Aparat spada na področje uporabe tarifne številke 9018 , ki zajema širok spekter instrumentov in aparatov, ki jih v večini primerov uporabljajo samo zdravstveni delavci za preprečevanje ali zdravljenje bolezni ali pri operacijah ipd. Pod navedeno tarifno številko uvrščeni instrumenti in aparati so lahko opremljeni z optičnimi napravami; lahko tudi uporabljajo električno energijo (glej tudi pojasnjevalne opombe harmoniziranega sistema k tarifni številki 9018 ). Čeprav lahko ta aparat uporabljajo tudi nezdravstveni delavci, gre za vrsto naprave, ki se uporablja v medicinske namene, saj zagotavlja informacije o „vitalnih telesih funkcijah“, ki jih bodo morda morali podrobneje analizirati zdravstveni delavci.
                     Uvrstitev pod tarifno številko 9027  kot instrumenti in aparati za fizikalne ali kemične analize na podlagi optičnega sevanja je zato izključena.
                     Aparat je zato treba uvrstiti pod oznako KN 9018 19 10  kot medicinski instrumenti in aparati, aparati za hkratno opazovanje dveh ali več parametrov.
                  
               
            
         
            (*1)  Slika je samo informativne narave.